EkBass/fiwiki-20250220-pages-articles huggingface dataset:
Antrimin kreivikunta

Antrimin kreivikunta (, ) on yksi Yhdistyneelle kuningaskunnalle kuuluvan Pohjois-Irlannin kuudesta ja Irlannin saaren 32:sta historiallisesta kreivikunnasta. Se sijaitsee saaren pohjoisrannikolla historiallisessa Ulsterin provinssissa. Kreivikunta on saanut nimensä Antrimin kaupungilta. Pohjois-Irlannin kreivikunnilla ei ole ollut hallinnollista merkitystä vuoden 1972 jälkeen. Lakkautusta edeltäneessä vuoden 1971 väestönlaskennassa kreivikunnassa oli 355 716 asukasta ja sen pinta-ala oli 2 845,22 neliökilometriä (ilman Belfastin kaupunkialuetta). Nykyään Antrimin kreivikunnan alue kuuluu useaan piirikuntaan (Causeway Coast and Glens, Mid and East Antrim, Antrim and Newtownabbey, Armagh, Banbridge and Craigavon ja Lisburn and Castlereagh) sekä Belfastin kaupunkiin. == Lähteet == == Aiheesta muualla == Luokka:Irlannin kreivikunnat Luokka:Pohjois-Irlannin kreivikunnat
Monaghanin kreivikunta

Monaghanin kreivikunta () on Irlannin tasavallan kreivikunta Ulsterin historiallisessa provinssissa maan pohjoisosassa. Se rajautuu pohjoisessa Yhdistyneelle kuningaskunnalle kuuluvaan Pohjois-Irlantiin. Kreivikunnassa on 61 273 asukasta (vuonna 2016) ja sen pinta-ala on 1 273,45 neliökilometriä. Kreivikunnan pääkaupunki on Monaghan. Alueen maastolle ovat tyypillisiä jääkauden luomat pienet kukkulat, ja sen nimi tuleekin iirin kielen ”pienten kukkuloiden maata” tarkoittavista sanoista. == Kylät ja kaupungit == * Ballinode * Ballybay * Carrickmacross * Castleblayney * Clones * Doohamlet * Emyvale * Inniskeen * Glaslough * Killanny * Knockatallon * Magheracloone * Monaghan * Newbliss * Rockcorry * Scotshouse * Scotstown * Smithborough * Threemilehouse * Tydavnet * Tyholland == Lähteet == == Aiheesta muualla == *Kreivikunnan internetsivut Luokka:Irlannin kreivikunnat
Monaghan

Monaghan [] () on kaupunki Irlannissa, Monaghanin kreivikunnassa lähellä Pohjois-Irlannin rajaa. Vuonna 2016 siellä oli 7 678 asukasta. Sen vanhin rakennelma on 1600-luvulta peräisin oleva pylväs nimeltä Old Cross, joka todennäköisesti oli alun perin aurinkokellon jalusta. Huomattavin nähtävyys on St MacArthanin katedraali, joka on rakennettu vuosina 1861–1891. Katedraalissa on ruusuikkuna ja kirkkotekstiileitä. Kaupungissa on huonekalutehdas ja elintarviketeollisuutta, joka keskittyy siipikarjaan ja herkkusieniin. Monaghanissa järjestetään vuosittain rhytm and blues -musiikin festivaali. == Lähteet == == Aiheesta muualla == * Luokka:Irlannin kaupungit
Näkymätön Elina

Näkymätön Elina on ruotsalais-suomalainen Klaus Härön ohjaama draamaelokuva vuodelta 2003. Se perustuu Kerstin Johansson i Backen romaaniin Som om jag inte fanns (suom. Näkymätön Elina). Se oli ensimmäinen Klaus Härön ohjaama pitkä elokuva. Elokuvan tapahtumat sijoittuvat Tornionjokilaaksoon 1950-luvun alkuun. Elina on ruotsinsuomalainen kymmenvuotias koululainen, jonka isä on juuri kuollut. Palattuaan sairastelun jälkeen kouluun Elina joutuu kahnauksiin koulunsa suomenkielisten ruotsalaistamista ajavan opettaja Tora Holmin kanssa. ==Juoni== 10-vuotias Elina asuu äitinsä ja nuorempien sisarustensa kanssa Tornionjokilaaksossa 1950-luvun alkupuolella. Elina takertuu kuolleen isänsä muistoon ja haluaa olla aina samanlainen kuin isänsä – oikeudenmukainen ja rohkea heikompien puolustaja. Pitkän sairauden jälkeen Elina aloittaa uuden kouluvuoden ja saa opettajakseen Tukholmasta tulleen Tora Holmin, jonka elämäntehtävä on opettaa erämaan lapsille tottelevaisuutta ja kitkeä suomen kieli heidän käytöstään. Kun Elina puolustaa suomea puhuvaa luokkatoveriaan, hän joutuu Toran silmätikuksi. Ristiriidat sisukkaan Elinan ja peräänantamattoman opettajan välillä kasvavat entisestään ja heidän välilleen kehkeytyy asemasota, jossa kumpikaan ei voi antaa periksi. ==Rooleissa== ==Vastaanotto== Klaus Härö palkittiin Kristallikarhulla Berliinin elokuvajuhlilla lasten- ja nuortenelokuvien sarjassa. Näkymätön Elina oli Suomen ehdokas Oscar-kilpailuun. Se palkittiin myös Poznanin ja Montrealin lastenelokuvajuhlilla. == Lähteet == * http://www.hs.fi/nyt/a1353046972173 * http://www.finnkino.fi/Event/297591/ == Aiheesta muualla == * Näkymätön Elina - Yle Areena ===Viitteet=== Luokka:Vuoden 2002 ruotsalaiset elokuvat Luokka:Suomalaiset draamaelokuvat Luokka:Vuoden 2002 suomalaiset elokuvat Luokka:Perhe-elokuvat Luokka:Klaus Härön ohjaamat elokuvat Luokka:Suomalaiset nuortenelokuvat Luokka:Ruotsalaiset draamaelokuvat Luokka:Ruotsalaiset romaaneihin perustuvat elokuvat Luokka:Suomalaiset romaaneihin perustuvat elokuvat Luokka:Suomalaiset monikieliset elokuvat Luokka:Elokuvat koulusta ja koulutuksesta
Suomi jääkiekon maailmanmestaruuskilpailuissa 1995

Suomen jääkiekkomaajoukkue otti ensimmäisen arvokisavoittonsa vuoden 1995 jääkiekon maailmanmestaruuskilpailuissa. Joukkueen ykköshyökkäysketjuun, niin sanottuun Tupu, Hupu ja Lupu -ketjuun kuuluivat Saku Koivu (keskushyökkääjä), Ville Peltonen (vasen laitahyökkääjä) ja Jere Lehtinen (oikea laitahyökkääjä). Ketjusta Saku Koivu valittiin kisojen parhaaksi hyökkääjäksi ja esimerkiksi finaaliottelussa ketju oli tekemässä Suomen kaikkia neljää maalia, joista kolme eli hattutempun teki Ville Peltonen. __NOTOC__ ==Joukkue== ===Pelaajat=== Paikka Nro. Pelaaja Ikä Seura 1994/95 MV 30 Jukka Tammi 33 Ilves MV 31 Ari Sulander 26 Jokerit MV 35 Jarmo Myllys 29 Luleå HF P 2 Marko Kiprusoff 22 TPS P 3 Petteri Nummelin 22 TPS P 4 Erik Hämäläinen 30 Jokerit P 5 Timo Jutila C 31 Tappara P 6 Janne Niinimaa 19 Jokerit P 23 Hannu Virta 32 Grasshopper Zürich P 26 Mika Strömberg 25 Jokerit H 8 Janne Ojanen A 27 Tappara/ HC Lugano H 9 Esa Keskinen 30 HV71 H 11 Saku Koivu A 20 TPS H 13 Marko Palo 27 HV71 H 14 Raimo Helminen 31 Malmö IF H 15 Antti Törmänen 24 Jokerit H 16 Ville Peltonen 21 HIFK H 20 Jere Lehtinen 21 TPS H 21 Juha Ylönen 23 Jokerit H 24 Sami Kapanen 21 HIFK H 27 Tero Lehterä 23 Malmö IF H 40 Mika Nieminen 29 Luleå HF H 52 Raimo Summanen 33 TPS ===Valmennusjohto=== Nimi Tehtävä Curt Lindström Päävalmentaja Hannu Aravirta Apuvalmentaja Jari Kaarela Apuvalmentaja Heikki Riihiranta Joukkueenjohtaja ===Muut toimihenkilöt=== Nimi Tehtävä Juhani Ikonen Lääkäri Jari Rautiainen Fysioterapeutti Veli-Matti Pohjonen Hieroja Tomi Mäkipää Varustepäällikkö Aleksandr Surenkin Huoltaja Mika Saarinen Tilastot Esko Nokelainen Scouting == Katso myös == * Ruotsin joukkue jääkiekon maailmanmestaruuskilpailuissa 1995 == Lähteet == * Eliteprospects.com - Finland 1995 Luokka:Jääkiekon maailmanmestaruuskilpailut 1995
Hammastikku

Hammastikku on tikku, jolla puhdistetaan hammasvälejä. Tyypillisesti hammastikku valmistetaan puusta, mutta niitä tehdään myös muovista, bambusta, metallista ja luusta. Hampaat puhdistetaan viemällä tikun litteämpi pää ientä vasten eli terävämpi reuna hampaan kärkeä kohti. Tikkuja on sekä poikkileikkaukseltaan pyöreitä, että myös kolmiomallisia. Hammastikkuja on usein ravintoloiden pöydissä. Hammastikkua tulisi liikuttaa edestakaisin noin kymmenen kertaa jokaisessa hammasvälissä, jotta tikku hieroo tarpeeksi ientä. Itse voi kielellä koettaa, että tikku menee läpi hammasvälistä, tällöin tikku on sopivan kokoinen. Mikäli tikku on liian pieni tai suuri hammasväliin käytettäväksi, voi käyttää hammasväliharjaa, hammaslankaa tai lankainta. Hammastikkuja käytetään myös ruokatarjoilussa pitämään tai lävistämään pieniä alkupaloja kuten juustokuutioita tai oliiveja sekä cocktail-tikkuina, ja ne voidaan koristella vaikkapa pienillä paperisilla sateenvarjoilla tai lipuilla. ==Katso myös== * Hammasharja * Hammastahna * Purukumi ==Lähteet== == Aiheesta muualla == Luokka:Suuhygienia
Armenian jääkiekkomaajoukkue

Armenian jääkiekkomaajoukkue on edustanut Armeniaa kansainvälisissä jääkiekko- otteluissa. Maa liittyi Kansainväliseen jääkiekkoliittoon vuonna 1999. Joukkueen sijoitus Kansainvälisen jääkiekkoliiton IIHF:n jääkiekon maailmanrankinglistalla oli sen pelivuosina yleensä viimeinen (45.–49.). Maassa oli vuonna 2022 kolme jäähallia ja 120 rekisteröitynyttä miesjääkiekkoilijaa. Armenia osallistui Kansainvälisen jääkiekkoliiton maajoukkuetoimintaan vuonna 2004 ja lähetti joukkueen 3. divisioonan maailmanmestaruuskisoihin. Ensimmäiset kaksi vuotta Armenia oli IIHF:n maailmanrankingin viimeisenä joukkueena. Armenia on muun muassa vuosina 2004 ja 2005 hävinnyt Meksikolle maalein 0–48, Luxemburgille maalein 38–3, Etelä- Afrikalle maalein 1–33 ja Islannille maalein 30–0 . Sittemmin Armenia paransi peliään, ja sen maajoukkue kirjoitti jääkiekkohistoriaa vuoden 2006 3. divisioonan maailmanmestaruuskilpailuissa ottamalla historiansa ensimmäisen maaotteluvoiton Irlannista numeroin 6–0. Maalivahti Lavik Ghazaryan pelasi maajoukkueensa historian ensimmäisen nollapelin. Armenia sijoittui lopulta turnauksessa kolmanneksi. Vuonna 2007 joukkue vetäytyi kisoista. Vuonna 2010 Armenia järjesti itse 3. divisioonan maailmanmestaruuskisat, joissa se hävisi loppuottelun Pohjois-Koreaa vastaan maalein 2–5. Pian turnauksen jälkeen Armenian havaittiin käyttäneen luvattomia pelaajia, ja sen IIHF-pelihistoria mitätöitiin. Samana vuonna Kansainvälinen jääkiekkoliitto sulki Armenian määrittelemättömän pitkäksi ajaksi ulos toiminnastaan toistuneiden pelaajasääntörikkomusten vuoksi. Sen jälkeen sitä ei sen koommin ole sijoitettu maailman-rankingiin. == Sijoitukset == ===Maailmanmestaruuskisoissa=== * 2004 – 3. divisioonan MM-kisat: 5. * 2005 – 3. divisioonan MM-kisat: 5. * 2006 – 3. divisioonan MM-kisat: 3. *2007 – Joukkue vetäytyi 3. divisioonan MM-kisoista. *2008 – 3. divisioonan MM-kisojen karsinnat: Joukkue tuomittiin häviämään molemmat ottelunsa maalein 0–5. *2010 – Joukkueen ottelutulokset hylättiin sen käytettyä pelaajia, jotka eivät olleen Armenian kansalaisia. === Maailman-ranking === * 2004 – 45. * 2005 – 45. * 2006 – 45. * 2007 – 45. * 2008 – 48.International Ice Hockey Federation: 2008 Men's World Ranking * 2009 – 48. * 2010 – 49. (erotettiin) ==Lähteet== Luokka:Jääkiekkomaajoukkueet Maajoukkue
Irlannin jääkiekkomaajoukkue

Irlannin jääkiekkojoukkue edustaa Irlantia kansainvälisissä jääkiekko- otteluissa. Maa on liittynyt Kansainvälisen jääkiekkoliiton IIHF:n jäseneksi vuonna 1996. Vuonna 2022 Irlannissa oli 170 rekisteröitynyttä miesjääkiekkoilijaa, mutta ei yhtään jäähallia tai ulkokaukaloa. Seuraavana vuonna pelaajia oli 140. == Historiaa == NHL:ssä on vuosien varrella pelannut pelaajia, joilla on irlantilaiset sukujuuret. Irlannissa jääkiekkoa on pelattu 1980-luvulta alkaen. Ensimmäisen kerran Irlanti sijoitettiin IIHF:n ylläpitämään maailmanrankingiin vuonna 2004. Irlanti on osallistunut 2. ja 3. divisioonan maailmanmestaruusturnauksiin, ensi kerran vuonna 2004 ja viimeksi vuonna 2013. Vuonna 2007 Irlanti isännöi 3. divisioonan maailmanmestaruuskilpailuja Dundalkissa. Kisoissa loppuunmyyty yli 1 500-päinen katsomo sai kokea Irlannin nousun 2. divisioonaan. Maan viimeinen kaukalo suljettiin vuonna 2010. Irlannin jääkiekkokulttuurin hiipuminen liittyykin kaukaloiden puutteeseen. Enimillään maassa on ollut 1 100 rekisteröityä jääkiekkoilijaa. Vuonna 2017 maassa oli yhä noin 400 pelaajaa, mutta he pelasivat Pohjois-Irlannissa Belfastissa. Vuonna 2017 Irlannin jääkiekkoliitto etsi sijoittajia, jotta Dubliniin olisi saatu rakennettua kaukalo ja katsomo 2 500 hengelle. Vuonna 2018 maajoukkue koottiin vuosien tauon jälkeen uudelleen, ja se osallistui IIHF:n Development Cupiin, jossa voitti kaksi pelaamistaan kolmesta ottelusta.http://www.eliteprospects.com/team.php?team=4433 ==Sijoitukset== === Maailmanmestaruuskisoissa === * 2004 - 3. divisioona; 4. * 2005 - 3. divisioona; 4. * 2006 - 3. divisioona; 4. * 2007 - 3. divisioona; 2. (nousi 2. divisioonaan) * 2008 - 2. divisioonan A-lohko; 6. (putosi 3. divisioonaan) * 2009 - 3. divisioona; 5. * 2010 - 3. divisioonan A-lohko; 1. (nousu 2. divisioonaan) * 2011 - 2. divisioonan B-lohko; 6. (putosi 3. divisioonaan) * 2012 - 3. divisioona; 4. * 2013 - 3. divisioona; 4. * 2014 - Ei osallistunut * 2015 - Ei osallistunut * 2016 - Ei osallistunut *2017 - Ei osallistunut *2018 - Ei osallistunut *2019 - Ei osallistunut *2022 - Ei osallistunut *2023 - Ei osallistunut === Maailmanranking === * 2004 - 44. * 2005 - 44. * 2006 - 44.http://www.iihf.com/news/Ranking2006_men.pdf * 2007 - 43. * 2008 - 40. * 2009 - 42. * 2010, helmikuu - 42. * 2010, toukokuu - 41. * 2011 - 41.http://www.iihf.com/home-of-hockey/championships/world-ranking/mens-world- ranking/2011-ranking.html ranking 2011 * 2012 - 42. * 2013 - 42. * 2014, helmikuu - 42. * 2014, toukokuu - 44. * 2015 - 48. * 2016 - 48. *2017 - Ei sijoitettu *2018, helmikuu - Ei sijoitettu *2018, toukokuu - Ei sijoitettu *2019 - Ei sijoitettu *2020 - Ei sijoitettu *2021 - Ei sijoitettu *2022, helmikuu - Ei sijoitettu *2022, toukokuu - Ei sijoitettu *2023 - Ei sijoitettu ==Lähteet== Luokka:Jääkiekkomaajoukkueet Luokka:Irlannin jääkiekko
Meksikon jääkiekkomaajoukkue

Meksikon jääkiekkomaajoukkue edustaa Meksikoa kansainvälisissä jääkiekkoturnauksissa. Maa on liittynyt Kansainvälisen jääkiekkoliiton IIHF:n jäseneksi vuonna 1985. Vuonna 2021 maassa oli 18 jäähallia ja yli 800 rekisteröitynyttä miesjääkiekkoilijaa. == Sijoitukset == === Sijoitukset maailmanmestaruuskisoissa === * 2000 - D-sarja, 4. * 2001 - 2. divisioona, 6. * 2002 - 2. divisioonan karsinnat, 2. * 2003 - 2. divisioona, ryhmä A; 6., putosi 3. divisioonaan * 2004 - 3. divisioona; 3. * 2005 - 3. divisioona; 1., nousi 2. divisioonaan * 2006 - 2. divisioona; 5. * 2007 - 2. divisioona, lohko B; 5 * 2008 - 2. divisioona, lohko B; 4 * 2009 - 2. divisioona, lohko B; 5 * 2010 - 2. divisioona, lohko A; 5 * 2011 - 2. divisioona, lohko A; 5 * 2012 - 2. divisioona, lohko B; 4 * 2013 - 2. divisioona, lohko B; 3. * 2014 - 2. divisioona, lohko B; 2. * 2015 - 2. divisioona, lohko B; 3. * 2016 - 2. divisioona, lohko B; 2. *2017 - 2. divisioona, lohko B; 5. *2018 - 2. divisioona, lohko B; 5. *2019 - 2. divisioona, lohko B, kotikisat; 5. *2020 - 2. divisioonan lohko B:n kisat peruttiin koronaviruspandemian vuoksi. *2021 - 2. divisioonan lohko B:n kisat peruttiin koronaviruspandemian vuoksi. *2022 - 2. divisioona, lohko B, 5. === Olympialaisissa === * 2002 - ei osallistunut * 2006 - ei osallistunut * 2010 - 32. (karsiutui) * 2014 - 31. (karsiutui) === Maailmanranking === * 2003 - 39. * 2004 - 41. * 2005 - 43. * 2006 - 39.http://www.iihf.com/news/Ranking2006_men.pdf * 2007 - 38. * 2008 - 37. * 2009 - 38. * 2010 - 32. * 2011 - 33. * 2012 - 34. * 2013 - 36. * 2014 - 33. * 2015 - 32. * 2016 - 33. *2017 - 36. *2018, helmikuu - 34. *2018, toukokuu - 35. *2019 - 36. *2020 - 37. *2021 - 37. *2022, helmikuu - 35. ==Lähteet== Luokka:Jääkiekkomaajoukkueet Luokka:Meksikon jääkiekko
Tyndallisointi

Tyndallisointi on sterilointimenetelmä, jonka kehitti John Tyndall. Tyndallisoinnissa steriloitavaa esinettä tai bakteerien kasvualustaa käsitellään +100 °C:n lämpötilassa 15–30 minuuttia yhteensä kolme kertaa kolmena peräkkäisenä päivänä. Kunkin kiehutuksen jälkeen esinettä tai kasvualustaa säilötään yön yli +37 °C:n lämpötilassa. Tällöin itiöllisten bakteerien itiöt itävät ja seuraavan kerran keitetettäessä ne kuolevat. Toistamalla käsittely kolmasti pyritään varmistamaan kaikkien itiöiden itäminen ja kuolema.Thiel, Teresa. Sterilization of Broth Media by Tyndallization. (PDF ) University of Missouri-St. Louis. 1999. Viitattu 24.12.2013 == Edut ja haitat == Tyndallisointi on teknisesti autoklavointia yksinkertaisempi, mutta huomattavasti kauemmin aikaa vievä sterilointimenetelmä. Tyndallisoinnissa ongelmaksi voi muodostua runsaasti itiöitä sisältäviä kasvualustoja steriloitaessa bakteerien runsas kasvu, jolloin kasvualustaan kertyy kiehuttamisen jälkeen paljon kuollutta bakteerimassaa. Menetelmää ei voida myöskään käyttää veden tai puskuriliuosten sterilointiin. == Lähteet == Luokka:Biokemia Luokka:Mikrobiologia
Heather Graham

Heather Joan Graham (s. 29. tammikuuta 1970 Milwaukee, Wisconsin) on yhdysvaltalainen näyttelijä. Hän on näytellyt urallaan sekä televisiossa että elokuvissa. Graham on ollut ehdolla Saturn-palkinnon saajaksi parhaana naisnäyttelijänä elokuvasta Austin Powers – agentti joka tuuppasi minua (1999). Grahamin isä oli töissä FBI:ssä, ja hänen äitinsä on ammatiltaan opettaja. Hänen nuorempi sisarensa on näyttelijä Aimee Graham. Siskokset saivat katolilaisen kasvatuksen. == Filmografia == == Lähteet == == Aiheesta muualla == * * Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Yhdysvaltalaiset mallit Luokka:Vuonna 1970 syntyneet Luokka:Elävät henkilöt Luokka:Seulonnan keskeiset artikkelit
Kyllä, herra ministeri

Kyllä, herra ministeri (Yes Minister) ja sitä seurannut Kyllä, herra pääministeri (Yes, Prime Minister) ovat brittiläisiä BBC:lle vuosina 1980–1988 tehtyjä satiirisen tilannekomedian keinoja käyttäviä televisiosarjoja. Sarjojen yhteensä 38 jaksosta vastasivat käsikirjoittajat Antony Jay ja Jonathan Lynn. Suomessa sarjoja on esittänyt Yle TV1. Satiirin pääkohteena sarjassa on ministeriöiden pysyvien virkamiesten valta suhteessa heidän vaihtuviin poliitikkoesimiehiinsä. Kyllä, herra ministerin kahdesta ensimmäisestä kaudesta on tehty myös radioversio.britishcomedy.org.uk: YES, MINISTER and YES, PRIME MINISTER Vuonna 2000 British Film Instituten kyselyssä ammattilaiset valitsivat sarjan kaikkien aikojen yhdeksänneksi parhaaksi brittiläiseksi tv-ohjelmaksi. ==Henkilöhahmoja== * James "Jim" Hacker (Paul Eddington) – hallintoministeri (Minister for the Department of Administrative Affairs), jälkimmäisessä sarjassa Britannian pääministeri. London School of Economics’n kasvatti. * Sir Humphrey "Humpy" Appleby (Nigel Hawthorne) – valtiosihteeri, ministeriön johtava virkamies (Permanent Secretary for the Department of Administrative Affairs), jälkimmäisessä sarjassa hallituksen kabinettisihteeri (Cabinet Secretary). Baillie Collegen (oik. Balliol College, Oxford) kasvatti, opiskellut klassisia kieliä. * Bernard Woolley (Derek Fowlds) – ministerin (ja myöhemmin pääministerin) yksityissihteeri, osa virkamieskuntaa (Principal Private Secretary). Oxfordin yliopiston kasvatti ja oikeakielisyysintoilija. ==Lähteet== ==Aiheesta muualla== *Esittely BBC:n sivuilla *Sarjojen fanisivusto * Sarja IMDb:ssä Luokka:BBC:n televisio- ohjelmat Luokka:Brittikomediat Luokka:Tilannekomediat Luokka:Satiirisarjat Luokka:1980-luvun televisiosarjat
Suomen Lähikauppa

Suomen Lähikauppa Oy oli suomalainen vähittäiskauppaa harjoittanut yritys. Sen valtakunnalliset vähittäiskauppaketjut olivat Siwa, Valintatalo ja Euromarket. Yhtiön toiminnot myytiin Keskolle ja sen nimi muutettiin K-Market Oy:ksi vuonna 2016. == Historiaa == Yhtiö syntyi, kun Tradeka-yhtymän omistaman Tradeka Oy:n ja Wihurin omistaman Ruokamarkkinat-yhtiön liiketoiminnat yhdistettiin uudeksi Tradeka Oy:ksi 2005. Uuden yhtiön omistukseen tulivat Tradekalta myymäläketjut Siwa, Valintatalo ja Euromarket ja Wihurilta Ruokavarasto, Sesto ja Etujätti. Yhdistämisvaiheessa Tradeka-yhtymä omisti yhtiöstä 51,6 %, pääomasijoitusyhtiö Industri Kapital 31,8 %, Wihuri 15,9 % ja toimiva johto 1,7 %. Uuden kaupparyhmän hankintaa ja logistiikkaa hoiti Tuko Logistics. Vuonna 2007 tehdyillä osakekaupoilla Industri Kapital (nykyiseltä nimeltään IK Investment Partners) nousi yhtiön pääomistajaksi. Tradeka Oy:n nimi muuttui Suomen Lähikauppa Oy:ksi joulukuussa 2008. Pietarissa toimineet Siwa-kaupat myytiin elokuussa 2009. Uuden lähikauppoihin keskittyvän strategiansa mukaisesti yritys luopui Euromarket-ketjusta; osa Euromarketeista myytiin S-ryhmälle ja Keskolle. Vuonna 2012 IK Investment Partners, Osuuskunta Tradeka-yhtymä ja Wihuri myivät Suomen Lähikauppa Oy:n koko osakekannan Triton Fund III -sijoitusrahastolle. Vuoden 2013 lopussa yrityksellä oli 500 Siwa- myymälää, 161 Valintataloa ja yksi Euromarket. Suomen Lähikaupan liikevaihto oli vuonna 2013 noin 1 011,3 miljoonaa euroa. Yritysryppäässä työskenteli noin 5 170 henkilöä. Ryhmän markkinaosuus Suomen päivittäistavarakaupasta vuonna 2013 oli seitsemän prosenttia.Ismo Virta: Suomen suurimmat yritykset, Talouselämä 20/2014, sivu 36. Kesko sopi ostavansa Suomen Lähikauppa Oy:n koko osakekannan 60 miljoonalla eurolla marraskuussa 2015.Iltalehti: Kesko ostaa Siwat ja Valintatalot 60 miljoonalla eurolla Huhtikuussa 2016 Kilpailu- ja kuluttajavirasto hyväksyi yrityskaupan, ja kauppa toteutui lopullisesti. Yhtiön nimi vaihtui K-Market Oy:ksi.Keskon pörssitiedote 12.4.2016 Yhtiön kanta-asiakasohjelmana oli YkkösBonus vuoteen 2014 asti, jolloin ohjelma korvattiin uudella Pins-ohjelmalla. Pins-ohjelmassa oli mukana Suomen Lähikaupan lisäksi useita muita liikkeitä ja verkkokauppoja. Suomen Lähikauppa julkaisi asiakaslehteä nimeltä Me. == Ketjut == * Euromarket *Siwa * Valintatalo == Lähteet == *
AtheOS File System

AtheOS File System (AthFS, AFS) on AtheOS-käyttöjärjestelmässä käytetty tiedostojärjestelmä, joka perustuu BeOS-käyttöjärjestelmässä käytettyyn Be File Systemiin (BeFS). AFS:ää on käytössä myös Syllable-käyttöjärjestelmässä. AFS käyttää samoja tietorakenteita kuin BeFS, tukee journalointia ja tukee samoja tiedostojen attribuutteja. Tiedostojen indeksointi on osittain tuettu kuten myös soft deletion, joka piilottaa tiedoston piilohakemistoon, kun käyttäjä antaa poistokomennon, ja tiedosto häviää vasta seuraavalla käynnistyskerralla. == Lähteet == Luokka:Tiedostojärjestelmät
Steve Austin

Steve Austin voi tarkoittaa seuraavia: * ”Stone Cold” Steve Austin, yhdysvaltalainen vapaapainija * Steve Austin, fiktiivinen henkilö televisiosarjasta Kuuden miljoonan dollarin mies.
Kosti Katajamäki

Kosti Katajamäki (s. 26. helmikuuta 1977 Alajärvi) on suomalainen entinen ralliautoilija.http://www.ewrc-results.com/profile.php?p=202 Viitattu 7.12.2014. ==Ura== Katajamäki voitti vuonna 2001 pienen N-ryhmän ja vuonna 2005 ison A-ryhmän Suomen mestaruuden. Kausina 2004 ja 2005 hän kiersi koko juniorien MM-sarjan Suzuki Ignisillä, loppusijoituksinaan neljäs ja viides. Katajamäen kartturina juniorien MM-sarjassa toimi Timo Alanne. Marcus Grönholm hoiti kaudeksi 2006 Katajamäelle ja Alanteelle mahdollisuuden ajaa viidessä MM-rallissa Fordin tehdastallin kakkostiimissä Focus WRC05 -autolla. Parin paras sijoitus MM-rallissa oli Turkin rallissa 2006 saatu viides sija. Kisa jäi myös Katajamäen viimeiseksi MM-ralliksi. Tämän jälkeen hän jatkoi vielä SM-sarjassa kauteen 2010. Katajamäki lopetti aktiiviuransa vuonna 2010. Hän ajoi uransa viimeisellä kaudella SM-hopealle nelivetoluokassa. Katajamäen kartturina toimi uran loppupuolella Lasse Hirvijärvi. Kaksikko saavutti kaudella 2007 rallin SM-pronssia isossa N-ryhmässä. == Rallin MM-sarjan tulokset == (Tulosselitteet) Kausi Talli Auto 1 2 3 4 5 6 7 8 9 10 11 12 13 14 15 16 Pisteet Sijoitus 2001 Volkswagen Racing Volkswagen Polo S1600 MON SWE POR ESP ARG CYP GRE KEN FIN 53 NZL ITA FRA AUS GBR Kesk. 0 NC 2002 Kosti Katajamäki Volkswagen Polo S1600 MON Kesk. SWE FRA ESP Kesk. CYP ARG GRE Kesk. KEN FIN GER 20 ITA Kesk. NZL AUS GBR Kesk. 0 NC 2003 Kosti Katajamäki Volkswagen Polo S1600 MON EX SWE TUR 15 NZL ARG GRE Kesk. CYP GER FIN Kesk. AUS ITA Kesk. FRA ESP Kesk. GBR Kesk. 0 NC 2004 Kosti Katajamäki Suzuki Ignis S1600 MON Kesk. GRE Kesk. TUR 12 ARG FIN 17 GER JPN GBR 21 ITA 13 FRA ESP 23 AUS 0 NC 2004 Kosti Katajamäki Mitsubishi Lancer Evo VII SWE Kesk. MEX NZL CYP 0 NC 2005 Kosti Katajamäki Suzuki Ignis S1600 MON 12 SWE MEX NZL ITA Kesk. CYP TUR GRE 21 ARG FIN Kesk. GER 19 GBR JPN FRA 17 ESP 16 AUS 0 NC 2006 Stobart VK Ford Rally Team Ford Focus RS WRC 04 MON SWE 6 MEX ESP FRA ARG ITA Kesk. GRE 26 GER FIN 14 JPN CYP TUR 5 AUS NZL GBR 7 14. ==Lähteet== Luokka:Suomalaiset ralliautoilijat Luokka:Rallin Suomen- mestarit Luokka:Vuonna 1977 syntyneet Luokka:Elävät henkilöt
Salaatti

Salaatti on pääasiassa kasviksista tai juureksista, usein myös vihannes salaatista koostuva, yleensä kylmä ruokalaji. Toisinaan salaattiin lisätään myös hedelmiä, lihaa, kalaa tai muita vastaavia proteiinilähteitä. Salaatti on hyvä osa ateriaa, sillä kasviksista saadaan runsaasti vitamiineja, kivennäisaineita ja ravintokuitua. Asiasta on olemassa monia ravintosuosituksia, ruokaympyröitä, -kolmioita ja lautasmalleja. Usein salaattiin lisätään salaattikastiketta, joita on kehitetty eri salaatteihin hyvin monia erilaisia. Salaatin aineksina voi käyttää vihannesten lisäksi esimerkiksi lihaa, äyriäisiä, pastaa, munaa ja majoneesia. Salaattia voidaan tarjoilla esimerkiksi alkuruokana tai kevyenä pääruokana. Sitä käytetään myös esimerkiksi leipien täytteenä. Salaatti on myös eräiden lehtivihannesten nimitys, esimerkiksi lehtisalaatti ja keräsalaatti (Lactuca sativa) sukulaisineen. Kasvia tiedetään käytetyn ruokiin jo tuhansia vuosia http://www.kasvikset.fi/WebRoot/1033640/Oletussivu.aspx?id=1047663 , joten kokeilla on ollut runsaasti aikaa kehittää salaattiruokien variaatioita. Monet salaatit sisältävät runsaasti energiaa ja energiapitoisia valmistusaineita. Nimeä salaatti käytetään yleisesti silloinkin, kun valmistusaineissa ei ole lainkaan kyseistä kasvia. Sana salaatti tulee ranskan kautta latinan sanasta salata ’suolainen’. == Lähteet == == Aiheesta muualla == * Luokka:Seulonnan keskeiset artikkelit
Orientaaliortodoksiset kirkot

Orientaaliortodoksiset kirkot ovat kristillisiä kirkkokuntia, joiden ominaisaluetta ovat erityisesti Pohjois-Afrikka ja Lähi-itä. Orientaalisista ortodokseista tuli Rooman valtionkirkon kanssa erillinen tunnustuskunta vuonna 451 pidetyn Khalkedonin kirkolliskokouksen myötä, kun niitä syytettiin monofysitismistä. Ne ovat siis eronneet muista kirkoista ennen katolisen ja ortodoksisen kirkon eroa suuren skisman myötä. == Orientaaliortodoksisia kirkkoja == Orientaaliortodoksisista kirkoista kuusi on keskenään ehtoollisyhteydessä, mutta kuitenkin toisistaan hallinnollisesti täysin riippumattomia. Ne tunnustavat kolmen ensimmäisen kirkolliskokouksen päätökset (vuoteen 431 asti). * Aleksandrian koptilais-ortodoksinen kirkko * Armenian apostolinen kirkko * Eritrean ortodoksinen kirkko * Etiopian ortodoksinen kirkko * Malankaran jakobiittinen syyrialais-ortodoksinen kirkko (Intiassa) * Syyrialais-ortodoksinen kirkko Lisäksi orientaaliortodokseihin luetaan joitakin kirkkoja, joilla ei ehtoollisyhteyttä edellisiin ole. == Aiheesta muualla == * Orientaaliortodoksiset kirkot. Ortodoksi.net. * Luokka:Seulonnan keskeiset artikkelit
Nick Berry

Nick Berry (s. 16. huhtikuuta 1963, Woodford, Essex, Englanti) on englantilainen näyttelijä, joka on esiintynyt useissa televisiosarjoissa. Berry tunnetaan Suomessa parhaiten roolistaan konstaapeli Nick Rowanina draamasarjassa Sydämen asialla vuosina 1992–1998. Berry on myös levyttänyt kaksi Isossa-Britanniassa hiteiksi noussutta singleä, jotka molemmat on julkaistu hänen televisioesiintymisiensä yhteydessä. Vuonna 1986 julkaistiin single Every Loser Wins, ja vuonna 1992 single Heartbeat (Sydämen asialla -sarjan tunnuskappale). Hän on myös julkaissut kaksi albumia. Berry meni naimisiin Rachel Robertsonin kanssa 1994 ja heillä on kaksi poikaa, Louis ja Finlay. == Lähteet == == Aiheesta muualla == * * Nick Berry: BBC Drama * Nick Berry: Nick Rowan, "Sydämen asialla" * Nick Berry Gallery: kuvia sarjasta "Sydämen asialla" Luokka:Englantilaiset näyttelijät Luokka:Vuonna 1963 syntyneet Luokka:Elävät henkilöt Luokka:Seulonnan keskeiset artikkelit
Aleksandrian koptilais-ortodoksinen kirkko

Aleksandrian koptilais-ortodoksinen kirkko (, ) on egyptiläinen orientaaliortodoksinen kirkkokunta. Sen perustajana koptit pitävät apostoli ja evankelista Markusta, joka perimätiedon mukaan koki marttyyrikuoleman Aleksandriassa vuonna 63. Noihin aikoihin Egyptiin alkoi muodostua kristitty yhteisö ja Aleksandriasta tuli vähitellen yksi merkittävistä kristinuskon keskuspaikoista. Egyptin koptilainen kirkko erosi Rooman kirkosta vuonna 451. Koptilainen kirkko uskoo ja pitää merkittävänä Jeesuksen ja hänen perheensä vierailua Egyptissä. Kirkon johtajaa kutsutaan Aleksandrian paaviksi. Kirkon nykyinen keskuspaikka on Kairossa. Nykyisin koptikristityt muodostavat Lähi- idän suurimman kristityn ryhmän. Egyptin koko 79-miljoonaisesta väestöstä on eri lähteiden mukaan 9–10 %Koptikristittyjen johtaja kuoli Egyptissä. Yle uutiset 17.3.2012. tai 18 % kopteja ja noin prosentti muita kristittyjä. == Katso myös == * Koptilaisuus * Koptilaiskatolinen kirkko * Aleksandrian ja koko Afrikan patriarkaatti == Lähteet == == Aiheesta muualla == * Aleksandrian koptilaisortodoksinen kirkko. Ortodoksi.net. Luokka:Aleksandrian koptilais- ortodoksinen kirkko
Jääkiekon 3. divisioonan maailmanmestaruuskilpailut 2005

Jääkiekon 3. divisioonan maailmanmestaruuskilpailut 2005 pelattiin Ciudad de Méxicossa, Meksikossa 7.–13. maaliskuuta 2005. Turnauksen voittajat, Meksiko ja Etelä-Afrikka, nousevat 2. divisioonan MM-kisoihin vuonna 2006. ==Turnauksen kulku== Joukkue O V T H Maaliero Pisteet 1\. Meksiko 4 4 0 0 60-3 8 2\. Etelä-Afrikka 4 3 0 1 47-12 6 3\. Luxemburg 4 2 0 2 49-16 4 4\. Irlanti 4 1 0 3 32-20 2 5\. Armenia 4 0 0 4 5-142 0 7\. maaliskuuta 16:30 Armenia 1-33 (0-11,0-14,1-8) Etelä-Afrikka 7\. maaliskuuta 20:30 Meksiko 2-0 (2-0,0-0,0-0) Luxemburg 8\. maaliskuuta 19:30 Irlanti 23-1 (9-0,5-0,9-1) Armenia 9\. maaliskuuta 16:30 Luxemburg 8-4 (2-0,3-0,3-4) Irlanti 9\. maaliskuuta 20:00 Etelä-Afrikka 2-4 (1-2,0-0,1-2) Meksiko 10\. maaliskuuta 19:30 Luxemburg 38-3 (9-2,12-0,17-1) Armenia 11\. maaliskuuta 16:30 Irlanti 4-5 (1-0,0-2,3-3) Etelä-Afrikka 11\. maaliskuuta 20:00 Armenia 0-48 (0-13,0-18,0-17) Meksiko 12\. maaliskuuta 16:30 Etelä-Afrikka 7-3 (3-0,2-2,2-1) Luxemburg 12\. maaliskuuta 20:00 Meksiko 6-1 (0-0,4-0,2-1) Irlanti == Lähteet == * Turnaus IIHF:n sivuilla Luokka:Jääkiekon 3. divisioonan maailmanmestaruuskilpailut Luokka:Vuoden 2005 jääkiekko
Begena

Begena eli beganna on etiopialainen puusta valmistettu 10-kielinen harpun kaltainen soitin. Sillä säestetään usein uskonnollisia lauluja. Begenan soittoa on opetettu vuodesta 1972 lähtien Yaredin musiikkikoulussa Addis Abebassa. Luokka:Kielisoittimet
Etelä-Afrikan jääkiekkomaajoukkue

Etelä-Afrikan jääkiekkomaajoukkue edustaa Etelä-Afrikkaa kansainvälisissä jääkiekko-otteluissa. Maa liittyi Kansainvälisen jääkiekkoliiton IIHF:n jäseneksi vuonna 1937. Maassa oli vuonna 2021 noin 450 rekisteröityä miesjääkiekkoilijaa ja yhdeksän jäähallia. Joukkue otti ensi kertaa osaa maailmanmestaruuskisoihin vuonna 1961 C-sarjassa, ja se on sittemmin noussut viisi kertaa 2. divisioonaan ja pudonnut viidesti takaisin 3. divisioonaan. ==Sijoitukset maailmanmestaruuskisoissa vuodesta 1966 alkaen== Kotikisojen järjestämisvuosi on kirjoitettu vahvennettuna. * 1966 – C-sarja, 3. * 1992 – C2-sarja, 2. * 1993 – C-sarja, 6. * 1994 – C2-sarja, 8. * 1995 – C2-sarja, 8. *1998 – D-sarja, 5. *1999 – D-sarja, 5. * 2000 – D-sarja, 4. (Joukkue nousi 2. divisioonaan.) * 2001 – 2. divisioona, lohko A; 4. * 2002 – 2. divisioona, lohko A; 5. * 2003 – 2. divisioona, lohko A; 5. * 2004 – 2. divisioona, lohko B; 6. (Joukkue putosi 3. divisioonaan.) * 2005 – 3. divisioona; 2. (Joukkue nousi 2. divisioonaan.) * 2006 – 2. divisioona, lohko A; 6. (Joukkue putosi 3. divisioonaan.) * 2007 – 3. divisioona; 4. * 2008 – 3. divisioona; 2. (Joukkue nousi 2. divisioonaan.) * 2009 – 2. divisioona, lohko B; 6. (Joukkue putosi 3. divisioonaan.) * 2010 – 3. divisioona, lohko B; 2. * 2011 – 3. divisioona, 2. (Joukkue nousi 2. divisioonaan.) * 2012 – 2. divisioona, lohko B; 6. (Joukkue putosi 3. divisioonaan.) * 2013 – 3. divisioona, 1. (Joukkue nousi 2. divisioonaan.) * 2014 – 2. divisioona, lohko B; 5. * 2015 – 2. divisioona, lohko B; 6. (Joukkue putosi 3. divisioonaan.) * 2016 – 3. divisioona, 3. * 2017 – 3. divisioona, 3. * 2018 – 3. divisioona, 5. * 2019 – 3. divisioona, 6. * 2020 – 3. divisioonan lohko B:n kisat peruttiin koronaviruspandemian vuoksi. * 2021 – 3. divisioonan lohko B:n kisat peruttiin koronaviruspandemian vuoksi. *2022 – 3. divisioona, lohko B; 1. *2023 – 3. divisioona, lohko A ==Sijoitukset maailmanrankingissa == * 2003 - 37. * 2004 - 38. * 2005 - 40. * 2006 - 41. * 2007 - 41. * 2008 - 42. * 2009 - 40. * 2010 - 42. * 2011 - 42. * 2012 - 41. * 2013 - 41. * 2014 - 40. * 2015 - 40. * 2016 - 42. *2017 - 43. *2018, helmikuu - 44. *2018, toukokuu - 44. *2019 - 44. *2020 - 46. *2021 - 46. *2022, helmikuu - 52. ==Lähteet== Luokka:Jääkiekkomaajoukkueet Jääkiekkomaajoukkue
Noodles

Kevin Wasserman (s. 4. helmikuuta 1963 Los Angeles, Kalifornia), taiteilijanimeltään Noodles, on The Offspring -yhtyeen soolokitaristi. Wasserman toimi Dexter Hollandin ja Greg Kieselin käymän lukion vahtimestarina, josta hänet värvättiin bändiin 80-luvulla. Noodles soittaa suurimman osan The Offspringin kappaleiden teknisistä osioista. Noodles on värisokea. Noodlesilla on neljä omaa kitaramallia: ilmastointiteipillä yksilöllisesti viimeistelty Ibanez NDM1, musta Ibanez NDM2, NDM3 ja NDM4. Noodles elää avioliitossa Jackie Patrice Wassermanin kanssa. Heillä on tytär Chelsea Nicole Wasserman. ==Lähteet== Luokka:The Offspring Luokka:Yhdysvaltalaiset kitaristit Luokka:Yhdysvaltalaiset punkmuusikot Luokka:Vuonna 1963 syntyneet Luokka:Elävät henkilöt
Krar

Krar on Etiopiassa ja Eritreassa käytettävä lyyra. Siinä on tavallisesti viisi tai kuusi kieltä. Kraria käytetään sekä soolo- että säestyssoittimena. == Krarin soittajia == *Asnaketch Worku Luokka:Kielisoittimet
Jääkiekon 3. divisioonan maailmanmestaruuskilpailut 2004

Jääkiekon 3. divisioonan MM-kisat 2004 pelattiin Reykjavíkissa, Islannissa 16.–21. maaliskuuta 2004. Turnauksen voittajat, Islanti ja Turkki, nousivat vuoden 2005 2. divisioonan MM-kisoihin. ==Turnauksen kulku== Joukkue O V T H Maaliero Pisteet 1\. Islanti 4 3 1 0 46-8 7 2\. Turkki 4 3 0 1 26-14 6 3\. Meksiko 4 2 1 1 29-8 5 4\. Irlanti 4 1 0 3 23-23 2 5\. Armenia 4 0 0 4 2-73 0 16\. maaliskuuta 16:00 Irlanti 3-8 (2-2,1-4,0-2) Meksiko 16\. maaliskuuta 20:00 Turkki 5-7 (2-5,1-1,2-1) Islanti 17\. maaliskuuta 20:00 Armenia 1-15 (1-3,0-5,0-7) Irlanti 18\. maaliskuuta 16:30 Meksiko 2-3 (0-1,1-0,1-2) Turkki 18\. maaliskuuta 20:00 Islanti 30-0 (13-0,13-0,4-0) Armenia 19\. maaliskuuta 20:00 Irlanti 1-7 (1-1,0-6,0-0) Islanti 20\. maaliskuuta 16:30 Turkki 7-4 (2-1,4-0,1-3) Irlanti 20\. maaliskuuta 20:00 Meksiko 17-0 (3-0,9-0,5-0) Armenia 21\. maaliskuuta 16:30 Armenia 1-11 (0-7,1-3,0-1) Turkki 21\. maaliskuuta 20:00 Islanti 2-2 (1-1,0-0,1-1) Meksiko == Lähteet == * Turnaus IIHF:n sivuilla Luokka:Jääkiekon 3. divisioonan maailmanmestaruuskilpailut Luokka:Vuoden 2004 jääkiekko
Masinqo

Masinqo (masenqo, masenko) on etiopialainen piikkiviulu. Siinä on yksi kieli. Soittimen kaikukoppa on vinoneliön muotoinen. Etiopiassa masinqoa soittavat tavallisesti kiertelevät azmari-muusikot. == Aiheesta muualla == *Musical Instruments for Traditional Storytelling: Masenqo Luokka:Viulu
Tyyny

Tyyny on pehmeä, usein nukkuessa käytettävä päänalusta. Tyynyn tarkoituksena on tukea nukkujan tai lepääjän päätä, jotta se pysyisi kyljellään nukuttaessa suorassa. Tyynyä voi käyttää myös tukena paremman istuma-asennon saamiseksi. Silloin tyyny voi olla myös pehmikkeenä kovaa alustaa vasten. Tyynyjä käytetään myös koriste-esineinä esimerkiksi vuoteella tai sohvalla. Koristetyynyillä on usein epämukava nukkua niiden litteyden, paksuuden tai kovuuden takia. Pikkulapsille oma tyyny voi olla rakas ja myös turvan tuoja, varsinkin jos sen muoto tai päällinen ovat yksilöllisiä. Tyynyä voidaan käyttää myös aseena leikkimielisessä tyynysodassa. Aseen teho perustuu tyynyn liikemäärään. Vuosittain vietetään maailman tyynysotapäivää (), johon ottaa osaa useita kymmeniä kaupunkeja ympäri maailmaa.Massiivinen tyynysota poisti maailmasta stressiä YLE Uutiset == Rakenne == pienoiskuva|Nukkumiseen tarkoitettuja tyynyjä sängyllä. Tyyny koostuu sisällä olevasta pehmusteesta ja päällyskankaasta. Tyynyissä on käytetty entisaikoina pehmusteena olkia. Nykyisin pehmusteena käytetään vaahtomuovia tai synteettisiä kuituja, jotka voivat olla profiloituja ilmavuuden aikaansaamiseksi. Joissakin tyynyissä pehmusteena käytetään untuvaa ja höyheniä. Tyynyn sisus painuu aikaa myöten nukkujan pään painon vaikutuksesta. Tyynyä tulee aika ajoin pöyhiä ilmavuuden ja pehmeyden lisäämiseksi. Ennen vanhaan tyynyn oljet vaihdettiin tarvittaessa. Nykyisin kertakäyttökulttuurissa heikkolaatuinen, kovahkoksi muuttunut tyyny voidaan korvata uudella tyynyllä. Hyvälaatuiset tyynyt säilyttävät kuohkeutensa, kun niitä muistaa välillä pöyhiä. Sängyn tyynyssä on päällä helposti pestävä vaihdettava puuvilla- tai pellavakankainen tyynyliina. Tyynyliina suojaa tyynyä suusta tulevalta kuolalta, hiusten rasvalta ja hilseeltä. Tyynyliina suojaa myös poskilla olevilta epäpuhtauksilta. Koristetyynyissä tyynynpäällinen voi olla kirjailtu. == Tyynytyyppejä == Lämpötyynyn sisällä on verkkovirralla lämmitettävä vastuslanka. Lämpöä tarvitaan sairauksien oireiden lievittämisessä esimerkiksi hammassäryssä tai nenäontelotulehduksissa. Koristetyynyjä käytetään sohvilla tai vuoteilla sisustuksellisina koristeina. Koristetyynyt ovat yleensä nukkumistyynyjä pienikokoisempia. Tyynyn päällinen voi olla vaikkapa satiinia tai vohvelikangasta. Terveystyyny on muotoiltu tyyny, joka antaa päälle parempaa tukea. ==Sanan muita merkityksiä== Purukumin palasia sanotaan usein tyynyiksi, koska ne ovat muodoltaan tyynymäisiä. == Lähteet == == Aiheesta muualla == * Saija Räsänen: Elä ilman: Untuvatyyny . Vihreä lanka 28.8.2009. * Uniliitto - tyynyn valinta Luokka:Sisustustekstiilit Luokka:Uni Luokka:Seulonnan keskeiset artikkelit
Jääkiekon 2. divisioonan maailmanmestaruuskilpailut 2004

2004 IIHF World Championship Division II Ajankohta 12. huhtikuuta - 18\. huhtikuuta 2004 Isäntämaat Joukkueet 12 Nousivat 1\. divisioonaan 2005 Putosivat 3\. divisioonaan 2005 Jääkiekon 2. divisioonan maailmanmestaruuskilpailut 2004 pelattiin Jacassa, Espanjassa (ryhmä A) ja Elektrenaissa, Liettuassa (ryhmä B) 12.–18. huhtikuuta 2004. Ryhmien voittajat, Kiina ja Liettua, nousivat 1. divisioonan MM-kisoihin vuodeksi 2005. ==Lopputulos== ===Ryhmä A=== Joukkue O V T H Maaliero Pisteet 1\. Kiina 5 4 0 1 39-13 8 2\. Kroatia 5 4 0 1 32-6 8 3\. Australia 5 3 1 1 40-18 7 4\. Espanja 5 2 1 2 29-13 5 5\. Israel 5 0 1 4 3-28 1 6\. Luxemburg 5 0 1 4 5-70 1 ===Ryhmä B=== Joukkue O V T H Maaliero Pisteet 1\. Liettua 5 5 0 0 70-7 10 2\. Serbia-Montenegro 5 4 0 1 55-23 8 3\. Pohjois-Korea 5 3 0 2 22-20 6 4\. Bulgaria 5 2 0 3 20-30 4 5\. Uusi-Seelanti 5 1 0 4 13-61 2 6\. Etelä-Afrikka 5 0 0 5 9-48 0 == Lopulliset sijoitukset == Sija Joukkue 29\. 30\. 31\. 32\. 33\. 34\. 35\. 36\. 37\. 38\. 39\. 40\. == Aiheesta muualla == * A-lohkon turnaus IIHF:n sivuilla * B-lohkon turnaus IIHF:n sivuilla Luokka:Jääkiekon 2. divisioonan maailmanmestaruuskilpailut Luokka:Vuoden 2004 jääkiekko
Akseli ja Elina

Akseli ja Elina on vuonna 1970 ensi-iltaan tullut Edvin Laineen ohjaama elokuva, joka on jatkoa kaksi vuotta aiemmin ensi-iltansa saaneelle Täällä Pohjantähden alla -elokuvalle. Täällä Pohjantähden alla pohjautuu Väinö Linnan Täällä Pohjantähden alla -trilogian kahteen ensimmäiseen osaan, kun taas Akseli ja Elina trilogian viimeiseen osaan. Akseli ja Elina ei menestynyt yhtä hyvin kuin edeltäjänsä. Jussi Jurkka voitti elokuvasta vuonna 1971 parhaan miespääosan Jussin (myös elokuvasta Päämaja). Yleisradion Tallennepalvelu julkaisi elokuvan VHS-kasettina vuonna 1988. Finnkino julkaisi elokuvan DVD:nä vuonna 2005 ja uudestaan seuraavana vuonna. VLMedia julkaisi elokuvan kolmannen kerran DVD:lle vuonna 2015. Elokuva on esitetty lukuisia kertoja televisiossa. == Juoni == Elokuva alkaa siitä mihin edeltäjänsä jäi, kun Akselin elinkautinen tuomio vaihtuu ehdonalaiseksi vapaudeksi. Hän palaa kotiinsa yön pimedessä herättäen hämminkiä perheensä keskuudessa. Lapualaishenki nostaa päätään myös Pentinkulmalla, se henkilöityy kansakoulunopettajaan sekä pappilan rouvaan ja poika Salpakariin. Kivivuori kyyditään ja pahoinpidellään. Tästä vaiheesta elokuva jatkuu talvi- ja jatkosodan yli aina Kaarinan ja Auliksen häihin asti. == Näyttelijät == ==Vastaanotto== Akseli ja Elina oli Suomen elokuvateattereissa 510 542 katsojallaan vuoden 1970 katsotuin elokuva. Myös toiseksi ja kolmanneksi katsotuimmat olivat kotimaisia, Naisenkuvia ja Speedy Gonzales – Noin 7 veljeksen poika.Suomen katsotuimmat elokuvat vuonna 1970, Elokuvauutiset 2008. Viitattu 16.9.2015. ==Lähteet== ==Aiheesta muualla== *Juonikuvaus ja lehdistöarvioita Elonet.fissä *Taustatietoja tuotannosta Elonet.fissä *Akseli ja Elina Yle Areenassa * Luokka:Täällä Pohjantähden alla Luokka:Vuoden 1970 suomalaiset elokuvat Luokka:Suomalaiset draamaelokuvat Luokka:Väinö Linnan teoksiin perustuvat elokuvat Luokka:Suomalaiset romaaneihin perustuvat elokuvat Luokka:Yhteiskunnalliset elokuvat Luokka:Edvin Laineen ohjaamat elokuvat
Paul Whitehouse

Paul Whitehouse (s. 17. toukokuuta 1958 Cardiff, Wales) on brittiläinen koomikko ja käsikirjoittaja, joka on tullut tunnetuksi etenkin komediasarjasta Ruuvit löysällä (The Fast Show). Johnny Depp on pitänyt Whitehousea ”kaikkien aikojen parhaana näyttelijänä”. ==Komediasarjoja== *The Craig Ferguson Show (1990) *Vic Reeves Big Night Out (1990) *Harry Enfield’s Television Programme (1990) *The Weekenders (1992) *The Smell of Reeves and Mortimer (1993) *Smashey and Nicey, the End of an Era (1994) *Ruuvit löysällä (The Fast Show, 1994) *Harry Enfield and Chums (1994) *Jumpers for Goalposts (2001) *Toinen kierros (Happiness, 2001) *Pisnesmies Toni (Swiss Tony, 2004) *Help (2005) *Harry & Paul (2007–) ==Lähteet== ==Aiheesta muualla== * *BBC Guide to Comedy: Paul Whitehouse *BBC South East Wales: Paul Whitehouse Luokka:Brittiläiset koomikot Luokka:Walesilaiset näyttelijät Luokka:Brittiläiset televisiokäsikirjoittajat Luokka:BAFTA-palkinnon saajat Luokka:Vuonna 1958 syntyneet Luokka:Elävät henkilöt
Jääkiekon D-sarjan maailmanmestaruuskilpailut 1999

Jääkiekon D-sarjan maailmanmestaruuskilpailut 1999 pelattiin Krugersdorpissa, Etelä-Afrikassa 14.–20. huhtikuuta 1999. Turnauksen voittaja, Espanja, nousi C-sarjan maailmanmestaruuskisoihin vuodeksi 2000. Espanja pelasi Israelin kanssa tasan ja päätyi tämän kanssa samoihin loppupisteisiin yhtä hyvällä maalierolla, mutta voitti loppusarjan tehtyjen maalien perusteella. ==Lopputulos== Joukkue 1\. Espanja 2\. Israel 3\. Australia 4\. Belgia 5\. Etelä-Afrikka 6\. Uusi-Seelanti 7\. Turkki 8\. Kreikka 9\. Islanti ===Alkulohkot=== Joukkue O V T H Maalit Pts ESP NZL GRE align=left 2 2 0 0 30-1 4 24-1 6-0 align=left 2 1 0 1 4-25 2 3-1 align=left 2 0 0 2 1-9 0 Joukkue O V T H Maalit Pts AUS RSA TUR align=left 2 2 0 0 26-2 4 6-1 20-1 align=left 2 1 0 1 19-7 2 18-1 align=left 2 0 0 2 2-38 0 Joukkue O V T H Maalit Pts ISR BEL ISL align=left 2 2 0 0 17-2 4 6-2 11-0 align=left 2 1 0 1 16-6 2 14-0 align=left 2 0 0 2 0-25 0 ===SIjoitusottelut=== Joukkue O V T H Maalit Pts ESP ISR AUS align=left 2 1 1 0 8-6 3 3-3 5-3 align=left 2 1 1 0 5-3 3 2-0 align=left 2 0 0 2 3-7 0 Joukkue O V T H Maalit Pts BEL RSA NZL align=left 2 2 0 0 16-3 4 6-1 10-2 align=left 2 1 0 1 5-7 2 4-1 align=left 2 0 0 2 3-14 0 Joukkue O V T H Maalit Pts TUR GRE ISL align=left 2 1 0 1 5-4 2 3-1 align=left 2 1 0 1 9-9 2 8-6 align=left 2 1 0 1 9-10 2 3-2 ==Katso myös== * Jääkiekon maailmanmestaruuskilpailut 1999 * Jääkiekon B-sarjan maailmanmestaruuskilpailut 1999 * Jääkiekon C-sarjan maailmanmestaruuskilpailut 1999 * Jääkiekon 3. divisioonan maailmanmestaruuskilpailut * Jääkiekon D-sarjan maailmanmestaruuskilpailut == Lähteet == * IIHF.com − 1999 IIHF World Senior Championship Pool D D-sarjan maailmanmestaruuskilpailut 1999 Luokka:Vuoden 1999 jääkiekko
Jääkiekon D-sarjan maailmanmestaruuskilpailut 2000

Jääkiekon D-sarjan maailmanmestaruuskilpailut 2000 pelattiin Reykjavíkissa, Islannissa 10.–16. huhtikuuta 2000. Kisojen seitsemän parasta joukkuetta siirtyivät pelaamaan 2. divisioonan MM-kisoihin, ja kaksi huonoiten sijoittunutta siirtyivät 2. divisioonan karsintasarjaan 2002. ==Lopputulos== Joukkue 1\. Israel 2\. Belgia 3\. Australia 4\. Etelä-Afrikka 5\. Islanti 6\. Uusi-Seelanti 7\. Meksiko 8\. Luxemburg 9\. Turkki ===Alkulohkot=== Joukkue O V T H Maalit Pts ISR ISL TUR align=left 2 2 0 0 21-3 4 - 15-0 align=left 2 1 0 1 13-6 2 3-6 10-0 align=left 2 0 0 2 0-25 0 - - Joukkue O V T H Maalit Pts AUS NZL LUX align=left 2 2 0 0 17-0 4 10-0 - align=left 2 1 0 1 4-11 2 - 4-1 align=left 2 0 0 2 1-11 0 0-7 - Joukkue O V T H Maalit Pts BEL RSA MEX align=left 2 2 0 0 16-1 4 10-1 - align=left 2 1 0 1 10-14 2 - 9-4 align=left 2 0 0 2 4-14 0 0-5 - ===SIjoitusottelut=== Joukkue O V T H Maalit Pts ISR BEL AUS align=left 2 1 1 0 10-4 3 - 9-3 align=left 2 1 1 0 5-3 3 1-1 - align=left 2 0 0 2 6-16 0 - 3-7 Joukkue O V T H Maalit Pts RSA ISL NZL align=left 2 2 0 0 16-5 4 - - align=left 2 1 0 1 9-12 2 3-9 6-3 align=left 2 0 0 2 5-13 0 2-7 - Joukkue O V T H Maalit Pts MEX LUX TUR align=left 2 2 0 0 12-3 4 - 5-2 align=left 2 1 0 1 8-12 2 1-7 - align=left 2 0 0 2 7-12 0 - 5-7 ==Katso myös== * Jääkiekon maailmanmestaruuskilpailut 2002 * Jääkiekon 3. divisioonan maailmanmestaruuskilpailut * Jääkiekon 2. divisioonan karsintasarja 2002 ==Lähteet== * Turnaus IIHF:n sivuilla D-sarjan maailmanmestaruuskilpailut 2000 Luokka:Reykjavíkin urheilu
Finlantic

Finlantic (Oy Lentorahti-Finlantic AbWorld Survey of Civil Aviation 1960, 93, työnimenä oli aluksi myös Finn-AtlanticTulkki 2006, 153) oli 1960-luvun alussa toiminut yksityinen suomalainen charterlentoyhtiö, joka lensi myös rahtia ympäri maailmaa.Tulkki 2006, 154 Yhtiö merkittiin kaupparekisteriin perustetuksi 18. huhtikuuta 1957, toiminta alkoi marraskuussa 1961 ja lakkasi virallisesti 1. elokuuta 1983. Yritys toimi osoitteessa Erottajankatu 15-17. Se oli toiminnoiltaan varsin moderni, mm. rahtikapasiteettia yhtiö ei myynyt itse, vaan myynti hoidettiin ympäri maailmaa toimivien rahtioperaattoreiden välityksellä. Myös yhtiön lentäjät hankkivat rahtia eli toiminta oli osin kuin kauppamerenkulussa. Toisinaan rahdinhankinta matkan aikana oli välttämätöntä käyttöpääoman hankkimiseksi, jotta lentokoneisiin voitiin ostaa polttoainetta ja maksaa kenttämaksut. Yhtiön keskeisiä perustaja- ja omistajatahoja olivat mainostoimisto Seitsenmainos ja Apu-lehti. Toimitusjohtaja ja yksi osakkaista oli Kar-Airilla myyntipäällikkönä toiminut Martti Palmujoki. Tulkki 2006, 150-151 Hallitukseen kuuluivat Aapo Tulkki, Mikko Kettunen, Antti Nahi ja Olli Lyytikäinen. Yhtiön lentäjiin kuului myöhemmin Maarianhaminan lentoturmassa kuollut Ilmari "Pitkä-Jim" Joensuu, joka sai yhtiössä ensimmäisenä Yhdysvalloissa tyyppikoulutuksen DC-6:een.Tulkki 2006, 156 ==Koneet== Yhtiöllä oli kaksi Douglas DC-6 -konetta. Ensimmäinen, OH-DCA, vuonna 1953 rakennettu DC-6 A/B, eli yhdistetty matkustaja- ja rahtiversio, oli yhtiön käytössä leasingilla Hawaiian Airlinesilta vuosina 1961-1963. Koneen nimi oli Havaijin kuningaskunnan perustajan mukaan Kamehameha. Se oli ensimmäinen Suomeen rekisteröity DC-6. Uutena kone oli kuulunut Slick Airwaysin laivastoon. http://tripletails.weebly.com/finlantic.html Toinen kone, OH-DCB, oli myös rakennettu vuonna 1953 ja malliltaan matkustajakoneversio DC-6 B. Se oli yhtiön käytössä leasingilla Swissairilta lokakuusta 1962 toukokuuhun 1963. ==Toiminnan päättyminen== Yhtiö oli perustettu tilauslentotoimintaa varten, mutta joutui olosuhteiden pakosta painottamaan rahtilentoja. Toiminnan saaminen joustavaksi vaati kasvattamaan kapasiteettia, mikä taas edellyttäisi suurempaa pääomaa.Tulkki 2006, 158, 160 Kolme peräkkäin sattunutta moottoririkkoa ja niistä aiheutuneet kalliit varajärjestelyt johtivat yhtiön vaikeuksiin eikä uusien osakkaiden hankkiminen onnistunut. Loppuvaiheessa jouduttiin turvautumaan kalliiseen, lyhytaikaiseen vekselirahoitukseen ja Finlantic haettiin konkurssiin 1963.Tulkki 2006, 160-165, ==Lähteet== * * * * ===Viitteet=== ==Kirjallisuutta== * * * ==Aiheesta muualla== * * Luokka:Entiset suomalaiset lentoyhtiöt
Garth Brooks

Troyal Garth Brooks (s. 7. helmikuuta 1962 Tulsa, Oklahoma) on yhdysvaltalainen countrylaulaja ja lauluntekijä. Brooksin albumeja on myyty hänen 1980-luvun lopulla alkaneen uransa aikana Yhdysvalloissa yli 135 miljoonaa kappaletta. Brooks on voittanut muun muassa kaksi Grammy-palkintoa, 17 American Music Award -palkintoa ja 36 Billboard Music Award -palkintoa. American Music Awards nimesi Brooksin "vuosikymmenen artistiksi" vuonna 2000.Garth Brooks, Songwriters Hall of Fame Brooks lopetti uransa huipulla vuonna 2001 ja muutti takaisin Oklahomaan kasvattamaan lapsiaan. Hän teki paluun ja julkaisi uuden studioalbuminsa Man Against Machine vuonna 2014. Hän lähti levyn julkaisun myötä myös uudelle maailmankiertueelle. == Studioalbumit == * Garth Brooks (1989) * No Fences (1990) * Ropin' the Wind (1991) * Beyond the Season (1992) * The Chase (1992) * In Pieces (1993) * Fresh Horses (1995) * Sevens (1997) * Garth Brooks in.... The Life of Chris Gaines (1999) * Garth Brooks and the Magic of Christmas (1999) * Scarecrow (2001) * Man Against Machine (2014) * Christmas Together (with Trisha Yearwood) (2016) * Gunslinger (2016) * Fun (2020) ==Lähteet== == Aiheesta muualla == Luokka:Yhdysvaltalaiset laulajat Luokka:Yhdysvaltalaiset countrymuusikot Luokka:Hollywood Walk of Fame Luokka:Grammy-palkinnon saajat Luokka:Elävät henkilöt Luokka:Vuonna 1962 syntyneet Luokka:Songwriters Hall of Fame Luokka:Country Music Hall of Fame